**ADATKEZELÉSI TÁJÉKOZTATÓ SABLON**

*Ezt az adatkezelési tájékoztató sablont Dr. Pozsgay Péter (*[*www.drpozsgaypeter.hu/*](http://www.drpozsgaypeter.hu/)*), az ügyvédem és adatvédelmi szakértőm munkája nyomán bocsájtom a rendelkezésedre.*

*Korábban Dr. Pozsgay Péter készítette el számomra (Szőke András – Nitronet Media Kft. –* [*www.szokeandras.com*](http://www.szokeandras.com)*) az adatkezelési tájékoztatómat, majd ezt egy példaként használva, instrukciókkal kiegészítve hoztunk létre most egy útmutatást számodra.*

*Fontos, hogy ez az adatkezelési tájékoztató nem egy készen alkalmazható anyag számodra, hanem egy minta, egy útmutató. A tájékoztatót a saját vállalkozásodra kell alakítanod, és a saját adatkezelési gyakorlatoddal kell kiegészítened az instrukciók mentén, hiszen ezeket az információkat csak te ismered. Az alábbi útmutató alapján megalkotott adatkezelési tájékoztatódért te vállalod a felelősséget.*

Tartalomjegyzék

[1. A Tájékoztató célja és hatálya 2](#_Toc18344144)

[2. Irányadó jogszabályok 2](#_Toc18344145)

[3. Az Adatkezelő adatai 3](#_Toc18344146)

[4. A kezelt személyes adatok köre, az adatkezelés célja, időtartama és jogcíme 3](#_Toc18344147)

[Az Adatkezelő egyes tevékenységeihez tartozó adatkezelések: 4](#_Toc18344148)

[Feliratkozás ingyenesen letölthető anyagokra 5](#_Toc18344149)

[Hírlevélre történő feliratkozás 5](#_Toc18344150)

[Online anyagok megrendelése (eseti fizikai termékkel) 6](#_Toc18344151)

[Facebook oldal 7](#_Toc18344152)

[Fizikai anyagok rendelése – milyen termékeket lehet tőled rendelni? 7](#_Toc18344153)

[Számlázás 8](#_Toc18344154)

[5. Az érintettek jogai, jogorvoslati lehetőségek 8](#_Toc18344155)

[6. Kapcsolatfelvétel 11](#_Toc18344156)

[7. Az adatok tárolásának módja, biztosítása 12](#_Toc18344157)

[8. Eljárási szabályok 13](#_Toc18344158)

[9. Kártérítés 14](#_Toc18344159)

[10. Jogorvoslat 15](#_Toc18344160)

[11. Hatósági együttműködés 15](#_Toc18344161)

# A Tájékoztató célja és hatálya

Az adatkezelési tájékoztatódnak tartalmaznia kell a tájékoztató célját és hatályát. Az alábbiakban erre láthatsz egy mintát.

Amennyiben a tevékenységed olyan terjedelmű, hogy önálló adatkezelési tájékoztatót szükséges készítened az egyes területekhez, abban az esetben ki kell bővítened az alábbi mintát!

* Jelen adatkezelési tájékoztató (a továbbiakban: „**Tájékoztató**”) célja, hogy meghatározza a **Ide jön az adatkezelést végző cég vagy személy neve**(a továbbiakban: „**Adatkezelő**”) által vezetett nyilvántartások/adatbázisok felhasználásának törvényes rendjét, valamint biztosítsa az adatvédelem alkotmányos elveinek, az információs önrendelkezési jognak és adatbiztonság követelményeinek érvényesülését, valamint, hogy a törvényi szabályozás keretei között személyes adataival mindenki maga rendelkezzen, azok kezelésének körülményeit megismerhesse, illetve megakadályozza a jogosulatlan hozzáférést, az adatok megváltoztatását és jogosulatlan nyilvánosságra hozatalát. Továbbá jelen Tájékoztató tájékoztatásul szolgál az érintetteknek az Adatkezelő adatkezelési gyakorlatának bemutatására.
* A Tájékoztató hatálya kiterjed az Adatkezelő valamennyi szervezeti egységénél folytatott személyes és különleges adatok kezelésére.

# Irányadó jogszabályok

Az adatkezelési tájékoztatódnak tartalmaznia kell az irányadó jogszabályokat is, alább látod erre a példát.

Ha a tevékenységed speciális, például egészségügyi adatokat is kezelsz, akkor a további, ide vonatkozó jogszabályokat is fel kell sorolnod!

* Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet; a továbbiakban: „**GDPR**”)
* évi CXII. törvény az információs önrendelkezési jogról és az információszabadságról (a továbbiakban: „**Infotv.**”)
* évi V. törvény a Polgári Törvénykönyvről (a továbbiakban: „**Ptk.**”)
* évi CXXX. törvény a polgári perrendtartásról (a továbbiakban: „**Pp.**”)
* évi CVIII. törvény – az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről (a továbbiakban: „**Eker. tv.**”);
* évi XLVIII. törvény – a gazdasági reklámtevékenység alapvető feltételeiről és egyes korlátairól (a továbbiakban: „**Grt.**”).

# Az Adatkezelő adatai

Az alábbi szekcióban az Adatkezelő adatait szükséges felsorolnod. Tisztviselőt csak akkor szükséges megadnod ha ez esetedben kötelező, vagy saját döntésed szerint szeretnéd megadni az adatait.

Az Adatkezelő aktuális adatai a következők:

* Név:
* Székhely:
* Postai cím:
* Cégjegyzékszám:
* Adószám:
* Nyilvántartó bíróság:
* Telefonszám:
* E-mail cím:
* Adatvédelmi tisztviselő neve:
* Adatvédelmi tisztviselő e-mail címe:
* Adatvédelmi tisztviselő telefonszáma:

# A kezelt személyes adatok köre, az adatkezelés célja, időtartama és jogcíme

Az alábbiakban arra látsz példát, hogyan szükséges megfogalmaznod a kezelt személyes adatok körét, célját, időtartamát és jogcímét.

* Az adatközlők kötelesek minden megadott adatot legjobb tudásuk szerint, pontosan közölni.
* Amennyiben az adatközlő nem a saját személyes adatait adja meg, úgy az adatközlő kötelessége az érintett hozzájárulásának beszerzése.
* Amennyiben az Adatkezelő adatfeldolgozók, vagy más harmadik személyek felé továbbítják az adatokat, úgy ezekről az Adatkezelő nyilvántartást vezet. Az adattovábbításról szóló feljegyzésnek tartalmaznia kell az adattovábbítás címzettjét, módját, időpontját, valamint a továbbított adatok körét.

## Az Adatkezelő egyes tevékenységeihez tartozó adatkezelések:

Ez a rész az adatkezelési tájékoztatód legtöbb önálló munkát igénylő része, hiszen át kell gondolnod a vállalkozásod összes adatkezelését.

Tartsd észben, hogy a GDPR a természetes személyek adatainak kezelésére vonatkozik, és természetes adat minden olyan információ, ami egy beazonosított vagy beazonosítható természetes személlyel kapcsolatos.

Gondold végig az összes helyzetet, hogy hol van ilyen természetes személyhez köthető adatkezelés a vállalkozásodban! (Ha céges ügyfelekkel dolgozol együtt, akkor ők nem természetes személyek, és ebben az esetben nem szükséges semmilyen hozzájárulás a részükről.)

Egy cégnek alapvetően két fő adatkezelése létezik: egy külső és egy belső adatkezelés.

* Külső adatkezelés az, amikor „kívülről jön be” az adat, például ügyfelektől.
* Belső adatkezelés az, amikor a munkatársak adatait, a biztonsági kamerák felvételeit és hasonló adatokat kezelsz.

A munkavállalóknak, alkalmazottaknak is köteles vagy adatkezelési tájékoztatót készíteni, de az egy abszolút különálló tájékoztató, így ebben a tájékoztatóban ezt nem taglaljuk. Itt a külső adatkezelésre, tehát az ügyfelekre fókuszálunk.

1. **Ezek mentén gondold át, hogy mit csinálnak az ügyfelek, amikor kapcsolatba kerülnek veled!**

* Regisztrálnak? - ez is egy adatkezelés
* Számlázol? – ez is egy adatkezelés
* Sorold fel az összes ilyen jellegű szituációt!

1. **Ha összegyűjtötted az összes adatkezelési szituációt, akkor minden egyes szituáció esetében fogalmazd meg egyesével az alábbi kérdésekre a válaszokat:**

* Mi az adatkezelés jogalapja?
* Mi a kezelt adatok köre?
* Mi az adatkezelés célja?
* Hogyan zajlik az adattovábbítás? (kinek továbbítod az adatokat, ha továbbítod)
* Mi az adattovábbítás jogalapja?
* Kik az adatfeldolgozók? (kik dolgozzák fel a továbbított adatokat, ha továbbítasz adatokat)
* Mi az adatok törlésének határideje?
* Mi az adatközlés hiányának esetleges következménye?

Ha összegyűjtötted az adatkezeléseket, és összeírtad minden egyes esetben a fenti kérdésekre adott válaszokat, akkor ezeket fogalmazd bele az adatvédelmi tájékoztatódba!

Alább több gyakori adatkezelésre is adok neked mintát, melyek mentén el tudsz indulni. Egy ingyenesen letölthető csaliigénylés, egy hírlevélre való feliratkozás, egy digitális anyag rendelés, és egy fizikai anyag rendelésére vonatkozó adatkezelést láthatsz a folytatásban.

Amennyiben történnek nálad ilyen adatkezelések, akkor segítségedre lesznek a minták, azonban fontos, hogy az egzakt tartalmat a te gyakorlatod fogja meghatározni, ezért ezeket mindig a saját gyakorlatod alapján töltsd ki!!!

### Feliratkozás ingyenesen letölthető anyagokra

Ebben szakaszban az ingyenes csaliigénylés adatkezelési gyakorlatának ismertetésére látsz egy példát. Figyelem! Ez nem hírlevélre történő feliratkozás, hanem kizárólag egy csali igénylésének a gyakorlata!

* Az adatkezelés jogalapja: **érintetti hozzájárulás**
* A kezelt adatok köre: **név, e-mail cím**
* Az adatkezelés célja: **digitális anyag e-mailben történő elküldése**
* Adattovábbítás: ide írd ki, hogy kinek továbbítod az adatokat! Ez annak a szoftvernek a tulajdonosa lesz, amelyikkel az email feliratkozásokat kezeled. Nálam ez például a SalesAutopilot Kft.
* Az adattovábbítás **jogalapja: ­érintetti hozzájárulás**
* Adatfeldolgozók: ide írd ki az adatfeldolgozók részletes adatait, Például: **XY Kft. (székhely: ......; cégjegyzékszám: .....; statisztikai számjel: .....; adószám: .....)**
* Az adatok törlésének határideje: **az anyag letöltését követő 30 nap (itt azt fogalmazd meg, mikor törlöd a csaliigénylők címét – fontos, itt továbbra sem hírlevél feliratkozókról beszélünk, hanem azokról akik kifejezetten csak egy csalianyagot igényelnek!)**
* Az adatközlés hiányának esetleges következménye: **az ingyenes anyag letöltésének ellehetetlenülése**

### Hírlevélre történő feliratkozás

Ebben szakaszban a hírlevélre történő feliratkozás adatkezelési gyakorlatának részletezésére látsz egy példát.

* Az adatkezelés jogalapja: **érintetti hozzájárulás**
* A kezelt adatok köre: **név, e-mail cím**
* Az adatkezelés célja: **digitális anyag és ajánlat e-mailben történő elküldése**
* Adattovábbítás: ide írd ki, hogy kinek továbbítod az adatokat! Ez annak a szoftvernek a tulajdonosa lesz, amelyikkel az email feliratkozásokat kezeled. Nálam ez például a SalesAutopilot Kft.
* Az adattovábbítás **jogalapja: ­érintetti hozzájárulás**
* Adatfeldolgozók: ide írd ki az adatfeldolgozók adatait, Például: **XY Kft. (székhely: ......; cégjegyzékszám: .....; statisztikai számjel: .....; adószám: .....)**
* Az adatok törlésének határideje: **visszavonásig (meddig tervezed tárolni az adatokat?)**
* Az adatközlés hiányának esetleges következménye: Milyen következményei lehetnek annak, ha valaki nem adja meg az adatát? Foglald ezeket össze! Például: **az ingyenes anyag letöltésének ellehetetlenülése; ingyenes blogcikk értesítők küldésének ellehetetlenülése; ingyenes videós adás értesítők küldésének ellehetetlenülése; ingyenes közösségi tartalom értesítők küldésének ellehetetlenülése; ajánlat értesítők küldésének ellehetetlenülése; a cég partnerei által meghirdetett, online marketing és vállalkozásfejlesztés témájú ajánlat-értesítéseinek ellehetetlenülése**

### Online anyagok megrendelése (eseti fizikai termékkel)

Ebben a szakaszban azt szükséges tisztáznod, hogyan jársz el az adatokkal online tananyagok rendelése esetén. Erre a pontra természetesen csak akkor van szükséged, ha nálad lehet digitális anyagokat vásárolni. Ha tervezed, hogy a digitális anyagokhoz fizikai termékeket is kapcsolsz, akkor érdemes ezt is belefogalmaznod már ebbe a pontba.

* Az adatkezelés jogalapja:**érintetti hozzájárulás; a vásárlást követően: törvényi kötelezettség teljesítése; a telefonszám a probléma-elhárítás, illetve az esetleges fizikai termék kézbesítése esetén a futárszolgálat hatékonysága céljából**
* A kezelt adatok köre: **e-mail cím, név, bankkártya adatok, telefonszám, lakcím (szállítási cím)**
* Az adatkezelés célja: **szerződéses kötelezettség teljesítése, illetve a megrendelt anyag átadása, felmerülő technikai problémák megoldása**
* Adattovábbítás: ide írd ki, hogy kinek továbbítod az adatokat! Ide kerül annak a szotftvernek a tulajdonosa mellyel a vásárlásokat kezeled, ide kerül számlázást végző szoftver üzemeltetője, a bankkártyás fizetési partner, a logisztikai partner, és mindenki akinek a megrendelők adatait továbbítod.
* Az adattovábbítás jogalapja: **szerződéses kötelezettség teljesítése**
* Adatfeldolgozók: ide írd ki az adatfeldolgozók adatait, Például: **XY Kft. (székhely: ......; cégjegyzékszám: .....; statisztikai számjel: .....; adószám: .....)**
* Az adatok törlésének határideje: Ide írd ki, hogy milyen határidővel törlöd az adatokat! Például: **az adatok megadását követő 9 év, kivéve a telefonszámot, amelyet a megrendelés teljesítését követő 3 hónapon belül törlünk, illetve a bankkártya-adatok esetén, amelyeket a sikeres tranzakciót követő 6 éven belül törlünk**
* Az adatközlés hiányának esetleges következménye: ide írd ki, hogy mi lehet az adatközlés hiányának a következménye! Például: **a megrendelt anyag átvételéig: a megrendelés teljesítésének ellehetetlenülése; a telefonszám megadásának elmaradása esetén az esetleges fizikai termék kézbesítésének nagyobb arányú sikertelensége, amely esetben az Adatkezelő fenntartja a jogot az ismételt kézbesítés megkísérlésére, az érintett költségére; a teljesítést követően csupán a bankszámla-adatok és a telefonszám törlése kérhető (az előbbi törlése csupán olyan nyilatkozat megtételét követően törölhető, ha az adatok tulajdonosa kijelenti, hogy az ügylet megfelelően teljesült, és nem vitatja az ügyletet semmilyen szempontból), a többi adat (név, e-mail cím, lakcím, szállítási cím) törvényi kötelezettség okán nem törölhetőek a megjelölt időpontig**

### Facebook oldal

Ebben a szakaszban azt szükséges tisztáznod, hogyan jársz el az adatokkal a Facebook oldalad esetén, amennyiben üzemeltetsz üzleti célú Facebook oldalt.

* Az adatkezelés jogalapja: érintetti hozzájárulás ráutaló magatartással
* **Adatkezelő tájékoztatja az érintetteket, hogy nincs ráhatása a Facebook Inc. által üzemeltetett, és az Adatkezelő által a [ide jön a Facebook oldalad linkje] alatt létrehozott aloldal adatkezelésére, az oldalon keresztül küldött üzenetek tárolásán, törlésén kívül. Az érintettek adatainak kezeléséről a Facebook Inc. következő címen elérhető tájékoztatójában kaphatnak részletes tájékoztatást:** [**https://www.facebook.com/policies/cookies/**](https://www.facebook.com/policies/cookies/)
* **Amennyiben az érinett korlátozni vagy törölni szeretné a vele kapcsolatos adatokat, úgy ezen igényét kizárólag a Facebook Inc. tudja teljesíteni, így kérjük, hogy a szolgáltatóval lépjen kapcsolatba!**
* **FONTOS TUDNIVALÓ: A Facebook oldal által működtetett sütik egy része akkor is települ a felhasználó gépére, ha az érintett nem rendelkezik Facebook-regisztrációval, de megnyit Facebook-oldalon található tartalmat (pl. keresőoldalak találati eredményeként).**
* **Az adatközlés hiányának/megtiltásának esetleges következménye: Adatkezelő Facebook-oldalán megosztott tartalmak megismerésének ellehetetlenülése**

### Fizikai anyagok rendelése – milyen termékeket lehet tőled rendelni?

Amennyiben fizikai termékeket is meg tudnak tőled rendelni az ügyfeleid, tisztázd ezen rendelések adatkezelési gyakorlatát is!

* Az adatkezelés jogalapja:**érintetti hozzájárulás; a vásárlást követően: törvényi kötelezettség teljesítése; a telefonszám a probléma-elhárítás, illetve a futárszolgálat hatékonysága céljából kerül kezelésre**
* A kezelt adatok köre: **e-mail cím, név, bankkártya adatok, telefonszám, lakcím (szállítási cím)**
* Az adatkezelés célja: **szerződéses kötelezettség teljesítése, illetve a megrendelt anyag átadása, felmerülő technikai problémák megoldása**
* Adattovábbítás: ide írd ki, hogy kinek továbbítod az adatokat! Ide kerül annak a szotftvernek a tulajdonosa mellyel a vásárlásokat kezeled, ide kerül számlázást végző szoftver üzemeltetője, a bankkártyás fizetési partner, a logisztikai partner, és mindenki akinek a megrendelők adatait továbbítod.
* Az adattovábbítás jogalapja: **szerződéses kötelezettség teljesítése**
* Adatfeldolgozók: ide írd ki az adatfeldolgozók adatait, Például: **XY Kft. (székhely: ......; cégjegyzékszám: .....; statisztikai számjel: .....; adószám: .....)**
* Az adatok törlésének határideje: Ide írd ki, hogy milyen határidővel törlöd az adatokat! Például: **az adatok megadását követő 9 év, kivéve a telefonszámot, amelyet a megrendelés teljesítését követő 3 hónapon belül törlünk, illetve a bankkártya-adatok esetén, amelyeket a sikeres tranzakciót követő 6 éven belül törlünk**
* Az adatközlés hiányának esetleges következménye: ide írd ki, hogy mi lehet az adatközlés hiányának a következménye! Például: **a megrendelt anyag átvételéig: a megrendelés teljesítésének ellehetetlenülése; a telefonszám megadásának elmaradása esetén a termék kézbesítésének nagyobb arányú sikertelensége, amely esetben az Adatkezelő fenntartja a jogot az ismételt kézbesítés megkísérlésére, az érintett költségére; a teljesítést követően csupán a bankszámla-adatok és a telefonszám törlése kérhető (az előbbi törlése csupán olyan nyilatkozat megtételét követően törölhető, ha az adatok tulajdonosa kijelenti, hogy az ügylet megfelelően teljesült, és nem vitatja az ügyletet semmilyen szempontból), a többi adat (név, e-mail cím, lakcím, szállítási cím) törvényi kötelezettség okán nem törölhetőek a megjelölt időpontig**

### Számlázás

Ebben a szakaszban azt szükséges tisztáznod, hogyan kezeled a számlákat. Az alábbi séma a papíralapú számlákról rendelkezik, de ha te elektronikus számlákkal dolgozol, akkor azt fogalmazd bele!

* Az adatkezelés jogalapja: **törvényi kötelezettség teljesítése**
* A kezelt adatok köre: **név; lakcím**
* Adatkezelés platformja: **papíralapú**
* Az adatkezelés célja: **törvényi kötelezettség teljesítése**
* **Adatfeldolgozó: a kiállított számlákat a [könyvelő (cég)neve] (cégjegyzékszám: …; adószám: …; székhely: …) dolgozza fel, és tárolja 1 évig, ezt követően a kiállított számlák az adatkezelő székhelyén kerülnek tárolásra (FIGYELEM! Ez csak papíralapú számlák esetén érvényes, az elektronikus/online számlák esetében ez természetesen eltérő lesz!)**
* Adattovábbítás jogcíme: **Adatkezelő jogos érdeke**
* Az adatok törlésének határideje: **a számla kiállítását követő 9 év**
* Az adatközlés hiányának esetleges következménye: **nincs mód az adatszolgáltatás megtagadására törvényi kötelezés folytán**

# Az érintettek jogai, jogorvoslati lehetőségek

Ebben a pontban azt szükséges kifejtened, hogy az érintettek, tehát az ügyfeleid, a látogatóid milyen jogokkal rendelkeznek, és milyen jogorvoslati lehetőségeik vannak.

* Az érintettek bármikor tájékoztatást kérhetnek írásban az Adatkezelőtől az általa kezelt személyes adataik kezelésének módjáról, jelezheti törlési vagy módosítási igényét, továbbá visszavonhatja a korábban megadott hozzájárulását a 3. pontban megadott elérhetőségeken.
* Az érintett törlési jogát a jogszabályban kötelezően előírt adatkezelések esetén nem gyakorolhatja.
* **A tájékoztatáshoz való jog tartalma**: Az érintett igénye alapján az Adatkezelő az érintett részére a személyes adatok kezelésére vonatkozó, a GDPR 13. és 14. cikkében felsorolt információkat, valamint a 15-22. és a 34. cikk szerinti tájékoztatásokat tömör, közérthető formában átadja.
* **A hozzáféréshez való jog tartalma**: Az érintett megkeresésére az Adatkezelő tájékoztatást nyújt arról, hogy folyamatban van-e rá vonatkozó adatkezelés az Adatkezelőnél. Amennyiben Adatkezelőnél folyamatban van a kérelmezőre vonatkozó adatkezelés, az érintett jogosult hozzáférésre a következők tekintetében:

1. A rá vonatkozó személyes adatok;
2. az adatkezelés célja(i);
3. az érintett személyes adatok kategóriái;
4. azon személyek, amelyekkel az érintett adatait közölték, vagy közölni fogják;
5. az adatok tárolásának időtartama;
6. a helyesbítéshez, törléshez, valamint az adatkezelés korlátozásához való jog;
7. a bírósághoz, illetve felügyeleti hatósághoz fordulás joga;
8. a kezelt adatok forrása;
9. profilalkotás és/vagy automatizált döntéshozatal, illetve ilyen alkalmazásának részletei, gyakorlati hatásai;
10. a kezelt adatok harmadik ország vagy nemzetközi szervezet részére való átadása.

* A fentiek szerinti adatigénylés esetén Adatkezelő az érintett részére kiadja a kérelemnek megfelelő, általa kezelt adatok egy másolati példányát. Külön kérelemre van lehetőség elektronikus úton való kézbesítést kérni az Adatkezelőtől.
* Adatkezelő minden további példányért oldalanként 500,- Ft-os adminisztrációs díjat kér.
* Az igényelt adatok kiadásának határideje az igény átvételétől számított 30 nap.
* **A helyesbítéshez való jog**: Az érintett kérheti az Adatkezelő által kezelt, rá vonatkozó pontatlan adatok helyesbítését.
* **A törléshez való jog**: Amennyiben az alábbi indokok bármelyike fennáll, úgy az érintett kérésére Adatkezelő a legrövidebb időn belül, de legkésőbb 5 munkanapon belül, törli az érintettre vonatkozó adatokat:

1. Az adatok jogellenesen (jogszabályi felhatalmazás vagy személyes hozzájárulás nélkül) kerültek kezelésre;
2. az adatok kezelése szükségtelen az eredeti cél megvalósításához;
3. az érintett visszavonja hozzájárulását az adatkezeléshez, és az Adatkezelőnek nincs más jogalapja az adatkezelésre;
4. a kérdéses adatok gyűjtésére információs társadalommal összefüggő szolgáltatások kínálásával kapcsolatban került sor;
5. a személyes adatokat az Adatkezelőre vonatkozó jogszabályi kötelezettségek teljesítéséhez törölni kell.

* Az adatok törlését Adatkezelőnek nem áll módjában elvégezni, ha az adatkezelés az alábbiak bármelyikéhez szükséges a továbbiakban is:

1. Az Adatkezelőre vonatkozó jogszabályi előírások teljesítéséhez szükséges a további adatkezelés;
2. a véleménynyilvánításhoz és a tájékozódáshoz való jog gyakorlása céljából szükséges;
3. közérdekből;
4. archiválási, tudományos, kutatási vagy statisztikai célból;
5. jogi igények érvényesítéséhez vagy védéséhez.

* **Az adatkezelés korlátozásához való jog**: Amennyiben az alábbi indokok bármelyike fennáll, Adatkezelő korlátozza az adatkezelést az érintett kérelmére:

1. Az érintett vitatja a rá vonatkozó adatok pontosságát, ekkor a korlátozás arra az időre vonatkozik, ameddig a kérdéses adatok pontosságának, helyességének felülvizsgálata hitelt érdemlően megtörténik;
2. az adatkezelés jogellenes, ugyanakkor az érintett kéri a törlés mellőzését, csupán az adatkezelés korlátozását kéri;
3. az adatkezeléshez már nincs szükség az adatokra, de az érintett kéri azok további tárolását jogi igényei érvényesítéséhez vagy megvédéséhez;
   * Amennyiben az Adatkezelő korlátozást vezet be bármely kezelt adatra, úgy a korlátozás időtartama alatt kizárólag akkor, és annyiban kezeli az érintett adatot, amennyiben:
4. Az érintett ehhez hozzájárul;
5. jogi igények érvényesítéséhez vagy megvédéséhez szükséges;
6. más személy jogainak érvényesítéséhez vagy megvédéséhez szükséges;
7. közérdek érvényesítéséhez szükséges.

* **A visszavonáshoz való jog**: Az érintett jogosult az Adatkezelőnek adott hozzájárulását – írásban – bármikor visszavonni. Ilyen igény esetén az Adatkezelő haladéktalanul és véglegesen törli mindazon adatokat, amelyeket az érintettel kapcsolatosan kezelt, és amelyek további tárolását jogszabály nem írja elő, vagy jogos érdekekhez fűződő jogok érvényesítéséhez vagy megvédéséhez nem szükségesek. A hozzájárulás visszavonásáig történt adatkezelés jogosságát a visszavonás nem érinti.
* **Az adathordozáshoz való jog**: Az érintett jogosult az Adatkezelő által a rá vonatkozó adatok, általánosan használt, számítógépes szoftverrel olvasható formátumban történő továbbítását kérni egy másik adatkezelő részére. A kérést Adatkezelő a lehető legrövidebb időn belül, de legkésőbb 30 napon belül teljesíti.
* **Automatizál döntéshozatal és profilalkotás**: Az érintettet megilleti a jogosultság, hogy ne legyen alanya kizárólag automatizált adatkezelésen (például profilalkotáson) alapuló olyan döntésnek, amely rá joghatással lenne, vagy egyébként hátrányosan érintené. Nem alkalmazható ezen jogosultság, ha:

1. az adatkezelés elengedhetetlen az érintett és az Adatkezelő közötti szerződés megkötése vagy teljesítése céljából;
2. az érintett kifejezetten hozzájárul ilyen eljárás alkalmazásához;
3. alkalmazását jogszabály engedélyezi;
4. szükséges jogi igények érvényesítéséhez vagy védéséhez.

# Kapcsolatfelvétel

Ebben a pontban azt szükséges tisztáznod, hogy a kapcsolatfelvételekkor felmerülő adatokat meddig tárolod. Ez a pont a gyakorlati valóságot képezi le, de ha van saját belső szabályzatod erre a folyamatra, akkor használd itt azt!

Az Adatkezelővel való kapcsolatfelvétel során beérkező e-mailt, és annak tartalmát (így különösen a feladó nevét, címét, a dátumot, a csatolmányokat) az Adatkezelő 5 évig tárolja, majd törli.

# Az adatok tárolásának módja, biztosítása

Ebben a pontban azt szükséges kifejtened, hogy hogyan tárolod a nálad lévő adatokat, és hogyan garantálod ezek minél magasabb szintű biztonságát. Az alább található példa leírásra csak vonalvezetőként támaszkodj, és inkább arra törekedj, hogy a nálad alkalmazott valós eljárást fogalmazd meg minél pontosabban!

Lehetséges, hogy nem tárolsz semmit papír alapon, lehetséges, hogy a lentiektől eltérő biztonsági intézkedésekkel dolgozol. Töltsd fel minél egyedibb tartalommal ezt a szakaszt!

Fontos, hogy térj ki arra, hogy a tárolt adatokat elzárod az ügyfélforgalomtól, és zárható, tűzbiztos szekrényben tárolod a papír alapú adatokat (ha tárolsz papír alapon adatot)!

Elektronikus adattárolás esetén fogalmazd meg, milyen biztonsági szoftvereket használsz! Adott esetben a tárhelyszolgáltatódtól is bekérheted, hogy milyen fizikai védelmet alkalmaznak, majd ezt is belefogalmazhatod a leírásba.

* Adatkezelő az általa kezelt adatokat – mind papír, mind elektronikus formában – a székhelyén őrzi.
* Az (1) pont alól kivételt képeznek az Adatkezelő adatfeldolgozóinál tárolt adatok, amelyek őrzési helye az adatfeldolgozók székhelyén található.
* Adatkezelő a működéséhez olyan informatikai rendszert használ, amely biztosítja, hogy az adatok:

1. változatlansága igazolható legyen (adatintegritás);
2. hitelessége biztosított legyen (adatkezelés hitelessége);
3. az arra jogosultak számára hozzáférhetőek legyenek (rendelkezésre állás);
4. illetve, hogy a jogosultalan hozzáférés ellen védett legyen (adat bizalmassága).

* Az adatok védelme kiterjed különösen:

1. a jogosultalan hozzáférésre;
2. megváltoztatásra;
3. továbbításra;
4. törlésre;
5. nyilvánosságra hozatalra;
6. véletlen sérülésre;
7. véletlen megsemmisülésre;
8. illetve az alkalmazott technika megváltozása megváltozásából fakadó hozzáférhetetlenné válásra.

* Adatkezelő az elektronikusan kezelt adatok védelme érdekében a technika mindenkori állása szerint megfelelő szintű biztonságot nyújtó megoldást alkalmaz. A megfelelőség vizsgálata során különös hangsúlyt kap az Adatkezelőnél végzett adatkezelés során felmerülő kockázat mértéke. Az informatikai védelem biztosítja, hogy a tárolt adatok közvetlenül ne legyenek az érintettetekhez rendelhetők vagy összekapcsolhatók (kivéve, ha jogszabály azt megengedi).
* Az Adatkezelő az adatkezelése során biztosítja, hogy:

1. az arra jogosult hozzá tudjon férni az adatokhoz, amikor szüksége van rá;
2. csak az férjen az információkhoz, aki erre jogosult;
3. az információ és a feldolgozás módszerének pontossága és teljessége védve legyen.

* Az Adatkezelő, és esetlegesen igénybe vett adatfeldolgozói mindenkor védelmet biztosítanak informatikai rendszereik ellen irányuló csalás, kémkedés, vírusok, betörések, rongálás, természeti csapások ellen. Adatkezelő (illetve az adatfeldolgozó) szerverszintű és alkalmazásszintű védelmi eljárásokat alkalmaz.
* Az Adatkezelő felé interneten keresztül – bármely formában – továbbított üzenetek fokozottan ki vannak téve az olyan hálózati fenyegetéseknek, amelyek az információk módosítására, illetékteleneknek való hozzáférésre, vagy egyéb illegális tevékenységre vezetnek. Az ilyen veszélyek elhárítására ugyanakkor az Adatkezelő mindent megtesz, ami a mindenkori technika állása szerint, ésszerűen megtehető, és tőle elvárható. Ennek érdekében az alkalmazott rendszerek megfigyelés alatt állnak, hogy a biztonsági eltéréseket rögzíthesse, hogy bizonyítékot szerezzen biztonsági eseményre vonatkozólag, illetve, hogy vizsgálhassa az óvintézkedések hatékonyságát.

# Eljárási szabályok

Ebben a pontban azt szükséges kifejtened, hogy milyen módon jársz el abban az esetben, ha hozzád, mint Adatkezelőhöz kérelem érkezik be.

Maradhat

* Amennyiben az Adatkezelőhöz a GDPR 15-22. cikke szerinti valamely kérelem érkezik be, úgy adatkezelő a lehető leggyorsabban, de legkésőbb 30 napon belül írásban tájékoztatja az érintettet a kérelem alapján foganatosított intézkedésekről.
* Amennyiben a kérelem összetettsége vagy egyéb objektív körülmény indokolja, a fenti határidő egyszer, legfeljebb 60 nappal meghosszabbítható. A határidő meghosszabbításáról Adatkezelő írásban értesíti az érintettet, a meghosszabbítás megfelelő indoklásával együtt.
* Adatkezelő a tájékoztatást ingyenesen biztosítja, kivéve, ha:

1. az érintett ismételten, lényegében változatlan tartalomra kér tájékoztatást/intézkedést;
2. a kérelem egyértelműen megalapozatlan;
3. a kérelem túlzó.

* A (3) pont szerinti esetekben Adatkezelő jogosult:

1. a kérelmet megtagadni;
2. a kérelem teljesítését az azzal összefüggő, ésszerű díj megfizetéséhez kötni.

* Amennyiben a kérelmező papíralapon, vagy elektronikus adathordozón (CD-n vagy DVD-n) kéri az adatok átadását, úgy Adatkezelő az érintett adatok egy másolati példányát ingyenesen átadja a kért módon (kivéve, ha a választott platform technikailag aránytalan nehézséget jelentene). Minden további igényelt példányért 500,- Ft adminisztrációs díjat kér oldalanként/CD-DVD-nként.
* Adatkezelő az általa kivitelezett helyesbítésről, törlésről, korlátozásról értesíti mindazon személyeket, akikkel az érintett adatokat korábban közölték, kivéve, ha a tájékoztatás lehetetlen, vagy aránytalanul nagy erőfeszítést igényel.
* Amennyiben az érintett kéri, Adatkezelő tájékoztatást ad, hogy adatai mely személyek felé került továbbításra.
* Adatkezelő a kérelemre adandó válaszát elektronikus formában teszi meg, kivéve, ha:

1. az érintett kifejezetten eltérő módon kéri a választ, és az nem okoz indokolatlanul magas többletkiadást az Adatkezelőnek;
2. az Adatkezelő nem ismeri az érintett elektronikus elérhetőségét.

# Kártérítés

Ebben a pontban azt kell megfogalmaznod, hogy milyen módon és milyen esetekben igényelhet kártérítést az ügyfeled.

* Amennyiben bármely érintett az adatvédelemre vonatkozó jogszabályok megsértésének eredményeként vagyoni vagy nem vagyoni kárt szenved, úgy jogosult az Adatkezelőtől és/vagy az adatfeldolgozótól kártérítést követelni. Amennyiben az Adatkezelő és adatfeldolgozó(k) is érintettek a jogsértés elkövetésével, úgy a bekövetkezett kárért egyetemlegesen felelnek.
* Az adatfeldolgozó kizárólag abban az esetben felel a felmerült károkért, ha megsértette a vonatkozó adatvédelmi jogszabályok kifejezetten az adatfeldolgozókra megfogalmazott előírásait, illetve, ha a kár az Adatkezelő utasításainak figyelmen kívül hagyása miatt állt be.
* Az Adatkezelő, illetve az esetleges adatfeldolgozók csak abban az esetben felelnek, ha nem tudják bizonyítani, hogy a kárt előidéző eseményért, körülményért nem felelősek.

# Jogorvoslat

Ebben a pontban azt szükséges kifejtened, hogy pontosan kihez, és pontosan milyen módon fordulhat az ügyfeled, ha jogorvoslatra van szüksége. Ki az illetékes adatvédelmi tisztviselőd, és ki az illetékes hatóság?

Amennyiben nem alkalmazol adatvédelmi tisztviselőt, a hozzá kötődő részeket vedd ki az alábbi mintából!

* Amennyiben kifogása, problémája van az Adatkezelő adatkezelésével kapcsolatosan, kérjük forduljon bizalommal az Adatkezelő **adatvédelmi tisztviselőjéhez, ide jön a tisztviselőd neve – ha alkalmazol tisztviselőt** (elérhetőség: 06........, [email@email.hu](mailto:email@email.hu) ).
* Amennyiben az érintett álláspontja szerint jogait az Adatkezelő és/vagy az adatfeldolgozók megsértették, jogosult a Pp. szerint illetékességgel és hatáskörrel rendelkező **bírósághoz**A bíróság az ügyben soron kívül jár el.
* Ha az érintett az adatkezeléssel kapcsolatosan panaszt kíván tenni, azt a Nemzeti Adatvédelmi és Információszabadság Hatóságánál teheti meg, a következő elérhetőségeken: székhely: 1125 Budapest, Szilágyi Erzsébet fasor 22/C.; levelezési cím: 1530 Budapest, Pf.: 5. Telefon: 06-1/391-1400; fax: 06-1/391-1410; e.mail cím: [ugyfelszolgalat@naih.hu](mailto:ugyfelszolgalat@naih.hu); honlap: www.naih.hu.

# Hatósági együttműködés

Ebben a pontban azt szükséges kifejtened, milyen módon működsz együtt a hatóságokkal, ha megkeresés érkezik tőlük hozzád. Erre látsz egy példát:

* Az Adatkezelő, amennyiben hivatalos megkeresést kap az arra jogosult hatóságoktól, úgy kötelező jelleggel átadja a meghatározott személyes adatokat.
* Az Adatkezelő kizárólag olyan adatokat ad át az (1) pont szerinti esetekben, amelyek feltétlenül szükségesek a megkereső hatóság által megjelölt cél eléréséhez.

Kelt: Budapest, 2019. xy hónap. xy nap